Алексо Бъчваров е роден през 1854 г. в Кюстендил. След обявяване на Руско-турската война (1877 – 1878) постъпва в Българското опълчение, в 1-ва рота на 1-ва опълченска дружина на 7 май 1877 г. Изчезва безследно на 7 юни 1877 г. Завръща се в дружината на 28 октомври 1877 г. Участието му в опълчението е удостоверено от българското Военно министерство през 1893 г. Ранен е в боевете при Шипка, остава инвалид с едната ръка и е уволнен. Получава медал и пенсия.